作者:孟浩然
標題:經七裡灘
內容:予奉垂堂誡，千金非所輕。為多山水樂，頻作泛舟行。五嶽追向子，三湘吊屈平。湖經洞庭闊，江入新安清。複聞嚴陵瀨，乃在茲湍路。疊障數百里，沿洄非一趣。彩翠相氛氳，別流亂奔注。釣磯平可坐，苔磴滑難步。猿飲石下潭，鳥還日邊樹。觀奇恨來晚，倚棹惜將暮。揮手弄潺湲，從茲洗塵慮。